नियमित करने की मांग को लेकर पीडब्ल्यूडी मंत्री से मिले पैराटीचर्स
जयपुर| नियमितकरने और मानदेय बढ़ाने की मांग को लेकर मदरसा शिक्षा सहयोगियों का प्रतिनिधिमंडल पीडब्ल्यूडी मंत्री यूनुस खान से उनके निवास पर मिला। 41 सदस्यीय प्रतिनिधिमंडल ने मदरसा शिक्षा और पैराटीचर्स के समक्ष रही चुनौतियों पर चर्चा की और उन्हें मिल रहे न्यूनतम से भी कम मानदेय की समस्या मंत्री के सामने रखी। इस पर मंत्री खान ने उन्हें आश्वासन दिया कि उनकी मांगों को प्रमुखता से लिया जाएगा, ताकि जल्द ही प्रदेशभर के मदरसा पैराटीचर्स को न्याय मिल सके। राजस्थान मदरसा शिक्षा सहयोगी संघ के संरक्षक अमीन कायमखानी और प्रदेशाध्यक्ष मसूद अख्तर ने बताया कि उन्हें जो मानदेय दिया जाता है और अप्रशिक्षित मजदूर के निर्धारित मानदेय से और न्यूनतम मानदेय से भी कम है।
जबकि मदरसों में बच्चों को तालीम दे रहे पैराटीचर्स प्रशिक्षित हैं और सभी वे योग्यताएं रखते हैं, जो शिक्षामित्र, प्रबोधक अन्य शिक्षा सहयोगियों के पास हैं। उन्होंने बताया कि नियमित नहीं किए जाने से उनके मानदेय, नियुक्ति, तबादले संबंधी मामले अनियमित तरीके से निपटाए जाने जाते हैं, जिससे प्रशिक्षित होने के बावजूद वे सुविधाओं से वंचित हैं।
hin_Deva hin_Deva hin_Deva